title: Vykonávacie nariadenie Komisie (EÚ) 2017/2236 z 5. decembra 2017, ktorým sa mení nariadenie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane

text:
               6.12.2017

               SK

               Úradný vestník Európskej únie

               L 320/6

         VYKONÁVACIE NARIADENIE KOMISIE (EÚ) 2017/2236
   z 5. decembra 2017,
   ktorým sa mení nariadenie (ES) č. 3199/93 o vzájomnom uznávaní postupov úplného denaturovania etanolu na účely výnimky zo spotrebnej dane
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (1), a najmä jej článok 27 ods. 4,
   keďže:

               (1)

               Podľa článku 27 ods. 1 písm. a) smernice 92/83/EHS sa od členských štátov vyžaduje, aby bol etanol, ktorý bol úplne denaturovaný v súlade s požiadavkami niektorého členského štátu, úplne oslobodený od spotrebnej dane za predpokladu, že tieto požiadavky boli riadne nahlásené a prijaté v súlade s podmienkami stanovenými v odsekoch 3 a 4 uvedeného článku.

               (2)

               Denaturačné prostriedky, ktoré sa používajú v každom členskom štáte na účely úplného denaturovania etanolu v súlade s článkom 27 ods. 1 písm. a) smernice 92/83/EHS, sú opísané v prílohe k nariadeniu Komisie (ES) č. 3199/93 (2).

               (3)

               Rumunsko oznámilo 8. júna 2017 Komisii denaturačné prostriedky na úplné denaturovanie etanolu, ktoré plánuje používať na účely článku 27 ods. 1 písm. a) uvedenej smernice od 1. septembra 2017.

               (4)

               Komisia 14. júna 2017 postúpila uvedené oznámenie ostatným členským štátom.

               (5)

               Bulharsko oznámilo 5. júla 2017 Komisii denaturačné prostriedky na úplné denaturovanie etanolu, ktoré plánuje používať na účely článku 27 ods. 1 písm. a) uvedenej smernice od 1. augusta 2017.

               (6)

               Komisia 7. júla 2017 postúpila uvedené oznámenie ostatným členským štátom.

               (7)

               Komisii neboli doručené žiadne námietky.

               (8)

               Z dôvodov právnej istoty by toto nariadenie malo nadobudnúť účinnosť čo najskôr.

               (9)

               Nariadenie (ES) č. 3199/93 by sa preto malo zodpovedajúcim spôsobom zmeniť.

               (10)

               Opatrenia stanovené v tomto nariadení sú v súlade so stanoviskom Výboru pre spotrebné dane,

         PRIJALA TOTO NARIADENIE:
   Článok 1
   Príloha k nariadeniu (ES) č. 3199/93 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. decembra 2017

            Za Komisiu

            predseda

         Jean-Claude JUNCKER

      (1)  Ú. v. ES L 316, 31.10.1992, s. 21.

      (2)  Nariadenie Komisie (ES) č. 3199/93 z 22. novembra 1993 o vzájomnom uznávaní postupov úplného denaturovania etanolu na účely výnimky zo spotrebnej dane (Ú. v. ES L 288, 23.11.1993, s. 12).

      PRÍLOHA
      „
            PRÍLOHA
            Zoznam výrobkov s ich registračným číslom CAS schválených na úplné denaturovanie etanolu.

                        Acetón

                        CAS: 67-64-1

                        Denatónium benzoát

                        CAS: 3734-33-6

                        Etanol

                        CAS: 64-17-5

                        Etyl terc-butyl éter

                        CAS: 637-92-3

                        Fluoresceín

                        CAS: 2321-07-5

                        Benzín (aj bezolovnatý)

                        CAS: 86290-81-5

                        Izopropylalkohol

                        CAS: 67-63-0

                        Petrolej

                        CAS: 8008-20-6

                        Olej na svietenie

                        CAS: 64742-47-8 a 64742-48-9

                        Metanol

                        CAS: 67-56-1

                        Metyletylketón (2-butanón)

                        CAS: 78-93-3

                        Metylizobutylketón (MIBK)

                        CAS: 108-10-1

                        Metylénová modrá (52015)

                        CAS: 61-73-4

                        Minerálny olej

                        CAS: 8030-30-6

                        Terpentínový olej

                        CAS: 8006-64-2

                        Technický benzín

                        CAS: 92045-57-3

                  Výraz „absolútny etanol“ sa v tejto prílohe používa v tom istom zmysle ako výraz „absolútny alkohol“ používaný Medzinárodnou úniou pre čistú a aplikovanú chémiu (IUPAC).
            Vo všetkých členských štátoch možno do denaturovaného etanolu pridať farbivo, aby sa výrobku dodala charakteristická farba, vďaka ktorej je ihneď identifikovateľný.
            I.   Spoločný postup denaturovania na účely úplne denaturovaného etanolu používaný v Belgicku, Bulharsku, Dánsku, Nemecku, Estónsku, Írsku, Grécku, Španielsku, vo Francúzsku, v Taliansku, na Cypre, v Lotyšsku, Litve, Luxembursku, Maďarsku, na Malte, v Holandsku, Rakúsku, Poľsku, Portugalsku, Rumunsku, Slovinsku, na Slovensku a vo Fínsku:

            Na hektoliter absolútneho etanolu:

                        —

                        1,0 litra izopropylalkoholu,

                        —

                        1,0 litra metyletylketónu,

                        —

                        1,0 gramu denatónium benzoátu.

                  II.   Zvýšená koncentrácia pri spoločnom postupe denaturovania na účely úplne denaturovaného etanolu používanom v týchto členských štátoch:

               Česká republika a Spojené kráľovstvo

            Na hektoliter absolútneho etanolu:

                        —

                        3,0 litra izopropylalkoholu,

                        —

                        3,0 litra metyletylketónu,

                        —

                        1,0 gramu denatónium benzoátu.

               Chorvátsko

            Na hektoliter absolútneho etanolu:
            Minimálne:

                        —

                        1,0 litra izopropylalkoholu,

                        —

                        1,0 litra metyletylketónu,

                        —

                        1,0 gramu denatónium benzoátu.

               Švédsko

            Na hektoliter absolútneho etanolu:

                        —

                        1,0 litra izopropylalkoholu,

                        —

                        2,0 litra metyletylketónu,

                        —

                        1,0 gramu denatónium benzoátu.

                  III.   Dodatočné postupy denaturovania na účely úplne denaturovaného etanolu používané v určitých členských štátoch:

            Na hektoliter absolútneho etanolu ktorékoľvek z týchto zložení:

               Česká republika

                        1.

                        0,4 litra minerálneho oleja,
                        0,2 litra petroleja,
                        0,1 litra technického benzínu.

                        2.

                        3,0 litra etyl terc-butyl éteru,
                        1,0 litra izopropylalkoholu,
                        1,0 litra bezolovnatého benzínu,
                        10 miligramov fluoresceínu.

               Grécko

            Denaturovať možno iba etanol nízkej kvality (z prednej frakcie a dokvapu destilácie) s obsahom alkoholu najmenej 93 objemových % a najviac 96 objemových %.
            Na hektoliter hydratovaného alkoholu s obsahom alkoholu 93 objemových % sa pridávajú tieto látky:

                        —

                        2,0 litra metanolu,

                        —

                        1,0 litra terpentínového oleja,

                        —

                        0,50 litra oleja na svietenie,

                        —

                        0,40 gramu metylénovej modrej.

                  Konečný produkt v nezmenenom stave dosiahne pri teplote 20 °C obsah alkoholu 93 objemových %.

               Fínsko – schválené do 31.12.2018

            Na hektoliter absolútneho etanolu ktorékoľvek z týchto zložení:

                        1.

                        2,0 litra metyletylketónu,
                        3,0 litra metylizobutylketónu.

                        2.

                        2,0 litra acetónu,
                        3,0 litra metylizobutylketónu.

                  “


title: Vykonávacie nariadenie Komisie (EÚ) 2017/2241 zo 6. decembra 2017 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012 (Text s významom pre EHP )

text:
               7.12.2017

               SK

               Úradný vestník Európskej únie

               L 322/27

         VYKONÁVACIE NARIADENIE KOMISIE (EÚ) 2017/2241
   zo 6. decembra 2017
   o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (1), a najmä na jeho článok 497 ods. 3,
   keďže:

               (1)

               S cieľom zabrániť narušeniu medzinárodných finančných trhov a zamedziť penalizácii inštitúcií tým, že budú podliehať vyšším požiadavkám na vlastné zdroje počas procesu uznávania existujúcich centrálnych protistrán z tretích krajín, sa článkom 497 ods. 2 nariadenia (EÚ) č. 575/2013 stanovilo prechodné obdobie, počas ktorého môžu inštitúcie usadené v Únii, ktoré zúčtovávajú transakcie s centrálnymi protistranami z tretích krajín, považovať tieto centrálne protistrany za kvalifikované centrálne protistrany.

               (2)

               Nariadením (EÚ) č. 575/2013 sa zmenilo nariadenie Európskeho parlamentu a Rady (EÚ) č. 648/2012 (2), pokiaľ ide o určité vstupy pre výpočet požiadaviek na vlastné zdroje inštitúcií pre expozície voči centrálnym protistranám z tretích krajín. V článku 89 ods. 5a nariadenia (EÚ) č. 648/2012 sa podľa toho od určitých centrálnych protistrán z tretích krajín vyžaduje, aby počas obmedzeného obdobia podávali informácie o celkovej počiatočnej marži, ktorú prijali od svojich zúčtovacích členov. Uvedené prechodné obdobie zodpovedá prechodnému obdobiu stanovenému v článku 497 ods. 2 nariadenia (EÚ) č. 575/2013.

               (3)

               Obe prechodné obdobia mali uplynúť 15. júna 2014.

               (4)

               Článkom 497 ods. 3 nariadenia (EÚ) č. 575/2013 sa Komisia splnomocňuje prijať za výnimočných okolností vykonávací akt s cieľom predĺžiť prechodné obdobie pre požiadavky na vlastné zdroje o šesť mesiacov. Uvedené predĺženie by sa malo uplatňovať aj na lehoty stanovené v článku 89 ods. 5a nariadenia (EÚ) č. 648/2012. Uvedené prechodné obdobia boli naposledy predĺžené do 15. decembra 2017 na základe vykonávacieho nariadenia Komisie (EÚ) 2017/954 (3).

               (5)

               Z centrálnych protistrán usadených v tretích krajinách, ktoré požiadali o uznanie v súlade s článkom 25 nariadenia (EÚ) č. 648/2012, uznal Európsky orgán pre cenné papiere a trhy 29 centrálnych protistrán. Z nich bola jedna centrálna protistrana z Nového Zélandu uznaná na základe vykonávacieho rozhodnutia Komisie (EÚ) 2016/2274 (4). Okrem nej boli na základe vykonávacieho rozhodnutia Komisie (EÚ) 2016/2269 (5) uznané aj tri ďalšie centrálne protistrany z Indie. Zvyšné centrálne protistrany z tretích krajín ešte stále čakajú na uznaniea proces uznania nebude do 15. decembra 2017 dokončený. Ak sa dané prechodné obdobie nepredĺži, inštitúcie usadené v Únii (alebo ich dcérske spoločnosti usadené mimo Únie), ktoré majú expozície voči uvedeným zvyšným centrálnym protistranám z tretích krajín, budú musieť značne zvýšiť svoje vlastné zdroje pre tieto expozície, čo môže potenciálne viesť k odstúpeniu týchto inštitúcií ako priamych účastníkov v uvedených centrálnych protistranách alebo minimálne k dočasnému prerušeniu poskytovania zúčtovacích služieb klientom uvedených inštitúcii a spôsobiť tak vážne narušenie trhov, na ktorých uvedené centrálne protistrany pôsobia.

               (6)

               Potreba zabrániť narušeniu trhov mimo Únie, ktorá už predtým viedla k viacnásobnému predĺženiu prechodného obdobia stanoveného v článku 497 ods. 2 nariadenia (EÚ) č. 575/2013, by teda pretrvávala aj po uplynutí predĺženia prechodného obdobia stanoveného vo vykonávacom nariadení (EÚ) 2017/954. Ďalšie predĺženie prechodného obdobia by inštitúciám usadeným v Únii (alebo ich dcérskym spoločnostiam usadeným mimo Únie) malo umožniť zabrániť značnému zvýšeniu požiadaviek na vlastné zdroje z dôvodu nedokončeného procesu uznávania pre centrálne protistrany, ktoré uskutočniteľným a prístupným spôsobom poskytujú špecifický druh zúčtovacích služieb, ktorý inštitúcie usadené v Únii (alebo ich dcérske spoločnosti usadené mimo Únie) požadujú. Je preto vhodné predĺžiť prechodné obdobia o ďalších šesť mesiacov.

               (7)

               Opatrenia stanovené v tomto nariadení sú v súlade so stanoviskom Európskeho výboru pre bankovníctvo,

         PRIJALA TOTO NARIADENIE:
   Článok 1
   Pätnásťmesačné obdobia uvedené v článku 497 ods. 2 nariadenia (EÚ) č. 575/2013 a v článku 89 ods. 5a druhom pododseku nariadenia (EÚ) č. 648/2012, ktoré boli naposledy predĺžené vo vykonávacom nariadení (EÚ) 2017/954, sa predlžujú o ďalších šesť mesiacov do 15. júna 2018.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. decembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 27.6.2013, s. 1.

      (2)  Nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (Ú. v. EÚ L 201, 27.7.2012, s. 1).

      (3)  Vykonávacie nariadenie Komisie (EÚ) 2017/954 zo 6. júna 2017 o predĺžení prechodných období týkajúcich sa požiadaviek na vlastné zdroje pre expozície voči centrálnym protistranám uvedených v nariadeniach Európskeho parlamentu a Rady (EÚ) č. 575/2013 a (EÚ) č. 648/2012 (Ú. v. EÚ L 144, 7.6.2017, s. 14).

      (4)  Vykonávacie rozhodnutie Komisie (EÚ) 2016/2274 z 15. decembra 2016 o rovnocennosti regulačného rámca pre centrálne protistrany na Novom Zélande v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 54).

      (5)  Vykonávacie rozhodnutie Komisie (EÚ) 2016/2269 z 15. decembra 2016 o rovnocennosti regulačného rámca pre centrálne protistrany v Indii v súlade s nariadením Európskeho parlamentu a Rady (EÚ) č. 648/2012 (Ú. v. EÚ L 342, 16.12.2016, s. 38).


title: Vykonávacie nariadenie Komisie (EÚ) 2017/2248 z 30. novembra 2017 o zatriedení určitého tovaru do kombinovanej nomenklatúry

text:
                  8.12.2017

                  SK

                  Úradný vestník Európskej únie

                  L 324/14

            VYKONÁVACIE NARIADENIE KOMISIE (EÚ) 2017/2248
      z 30. novembra 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 30. novembra 2017

               Za Komisiu

               v mene predsedu

            Stephen QUEST

               generálny riaditeľ

               Generálne riaditeľstvo pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Zatriedenie
                     (číselný znak KN)

                     Odôvodnenie

                     (1)

                     (2)

                     (3)

                     Výrobok (tzv. ukončenie kotevného lana – „guy grip dead end“) vyrobený zo 6 drôtov, každý s hrúbkou 3,25 mm.
                     Drôty sú z galvanizovanej uhlíkovej ocele ťahanej za studena. Drôty sú usporiadané navzájom rovnobežne a sú pozinkované. Sú voľne krútené po celej svojej dĺžke a ohnuté do tvaru písmena „U“.
                     Po predložení sa výrobok používa ako „kotvenie“ drevených telegrafných stĺpov, t. j. drôt sa natesno zakrúti, čím vznikne splietané lanko.
                     (Pozri obrázky) (*1)

                     7326 20 00

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 7326  a 7326 20 00 .
                     Zatriedenie do položky 7312  ako splietané lanká, laná, káble, splietané pásy, slučky a podobné výrobky je vylúčené, keďže výrobok nie je natesno zakrútený (pozri aj vysvetlivky k harmonizovanému systému k položke 7312 , prvý odsek, a vysvetlivky ku kombinovanej nomenklatúre k podpoložkám 7312 10 61  až 7312 10 69 ). Výrobok sa stane natesno zakrútený až po pripevnení k telegrafnému stĺpu.
                     Výrobok sa preto má zatriediť pod číselný znak KN 7326 20 00  ako ostatné predmety zo železného alebo oceľového drôtu.

            (*1)  Obrázky majú len informačný charakter.


title: Vykonávacie nariadenie Komisie (EÚ) 2017/2243 z 30. novembra 2017, ktorým sa zrušuje vykonávacie nariadenie (EÚ) č. 1212/2014 o zatriedení určitého tovaru do kombinovanej nomenklatúry

text:
               8.12.2017

               SK

               Úradný vestník Európskej únie

               L 324/1

         VYKONÁVACIE NARIADENIE KOMISIE (EÚ) 2017/2243
   z 30. novembra 2017,
   ktorým sa zrušuje vykonávacie nariadenie (EÚ) č. 1212/2014 o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:

               (1)

               Vykonávacím nariadením (EÚ) č. 1212/2014 (2) Komisia zatriedila tuhý valcovitý výrobok so závitom vyrobený zo zliatiny titánu a určený na použitie v oblasti úrazovej chirurgie pod číselný znak KN 8108 90 90.

               (2)

               Súdny dvor vo svojom rozsudku vo veci C-51/16 (3) rozhodol, že položka 9021 kombinovanej nomenklatúry (KN) uvedenej v prílohe I k nariadeniu Rady (EHS) č. 2658/87 (4), zmenenej vykonávacím nariadením Komisie (EÚ) č. 1101/2014 (5), sa má vykladať v tom zmysle, že do tejto položky patria lekárske implantačné skrutky dotknuté v predmetnom konaní, pretože tieto výrobky majú charakteristické vlastnosti, ktorými sa odlišujú od bežných výrobkov, najmä keď sa zohľadní ich konečná úprava, veľká precíznosť, výrobný postup a špecifickosť účelu. Predovšetkým skutočnosť, že lekárske implantačné skrutky dotknuté v predmetnom konaní môžu byť implantované do tela len pomocou špeciálnych medicínskych nástrojov, a nie pomocou bežných nástrojov, predstavuje jednu z charakteristických vlastností, ktoré treba zohľadniť na účely odlíšenia týchto lekárskych implantačných skrutiek od bežných výrobkov.

               (3)

               Výrobok, na ktorý sa vzťahuje vykonávacie nariadenie (EÚ) č. 1212/2014, zodpovedá normám ISO/TC 150 pre implantačné skrutky, je určený na použitie v oblasti úrazovej chirurgie na ošetrenie zlomenín, pri dovoze sa dodáva v sterilnom obale, je označený číslom, a preto je sledovateľný počas celej výroby a distribúcie, a do tela sa zavádza pomocou špeciálnych nástrojov.

               (4)

               Zatriedenie tohto výrobku, na ktorý sa vzťahuje vykonávacie nariadenie (EÚ) č. 1212/2014, pod číselný znak KN 8108 90 90 preto nie je v súlade so závermi Súdneho dvora vo veci C-51/16.

               (5)

               Vykonávacie nariadenie (EÚ) č. 1212/2014 by sa preto malo zrušiť.

               (6)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 1212/2014 sa zrušuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. novembra 2017

            Za Komisiu

            v mene predsedu

         Stephen QUEST

            generálny riaditeľ

            Generálne riaditeľstvo pre dane a colnú úniu

      (1)  Ú. v. EÚ L 269, 10.10.2013, s. 1.

      (2)  Vykonávacie nariadenie Komisie (EÚ) č. 1212/2014 z 11. novembra 2014 o zatriedení určitého tovaru do kombinovanej nomenklatúry (Ú. v. EÚ L 329, 14.11.2014, s. 3).

      (3)  Rozsudok Súdneho dvora z 26. apríla 2017, Stryker EMEA Supply Chain Services, C-51/16, ECLI:EU:C:2017:298.

      (4)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      (5)  Vykonávacie nariadenie Komisie (EÚ) č. 1101/2014 zo 16. októbra 2014, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 312, 31.10.2014, s. 1).


title: Vykonávacie nariadenie Komisie (EÚ) 2017/2244 z 30. novembra 2017 o zatriedení určitého tovaru do kombinovanej nomenklatúry

text:
                  8.12.2017

                  SK

                  Úradný vestník Európskej únie

                  L 324/3

            VYKONÁVACIE NARIADENIE KOMISIE (EÚ) 2017/2244
      z 30. novembra 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 30. novembra 2017

               Za Komisiu

               v mene predsedu

            Stephen QUEST

               generálny riaditeľ

               Generálne riaditeľstvo pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Zatriedenie
                     (číselný znak KN)

                     Odôvodnenie

                     (1)

                     (2)

                     (3)

                     Výrobok pozostávajúci z dvoch vodorovných koľajničiek a dvoch zvislých koľajničiek z pretláčaného hliníka, ktoré spolu tvoria rám určený na pripevnenie na stenu pomocou skrutiek.
                     Výrobok je určený na pripevnenie panelov, ktoré pozostávajú z obkladačiek, na stenu.
                     Konštrukcia vodorovných koľajničiek umožňuje panelom, aby do nich vkĺzli, čo uľahčuje prípadné odstraňovanie a výmenu panelov.
                     (Pozri obrázok) (*1)

                     7616 99 90

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 7616 , 7616 99  a 7616 99 90 .
                     Zatriedenie do položky 8302  ako „príchytky, kovanie a podobné výrobky, zo základných kovov, vhodné na nábytok, dvere, schodištia, okná, rolety, karosérie, na sedlársky tovar, kufre, truhly alebo puzdrá alebo podobné výrobky“ je vylúčené. Koľajničky sú konštruované na pripevnenie panelov s obkladačkami na stenu, pričom tieto panely s obkladačkami majú inú povahu ako výrobky, ktoré majú byť pripevnené použitím výrobkov položky 8302  [pozri aj vysvetlivky k harmonizovanému systému k položke 8302 , druhý odsek, (D) a (E)].
                     Výrobok sa preto má zatriediť pod číselný znak KN 7616 99 90  ako „ostatné predmety z hliníka“.

            (*1)  Obrázok má len informačný charakter.


title: Vykonávacie nariadenie Komisie (EÚ) 2017/2245 z 30. novembra 2017 o zatriedení určitého tovaru do kombinovanej nomenklatúry

text:
                  8.12.2017

                  SK

                  Úradný vestník Európskej únie

                  L 324/6

            VYKONÁVACIE NARIADENIE KOMISIE (EÚ) 2017/2245
      z 30. novembra 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 30. novembra 2017

               Za Komisiu

               v mene predsedu

            Stephen QUEST

               generálny riaditeľ

               Generálne riaditeľstvo pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Zatriedenie
                     (číselný znak KN)

                     Odôvodnenie

                     (1)

                     (2)

                     (3)

                     Výrobok (tzv. doska na kúpaciu vaňu – „bath board“) z plastu s protišmykovým povrchom, s rozmermi približne 35 × 69 cm.
                     Výrobok má otvory na odtekanie vody, držadlo a zabudovanú misku na mydlo. Výrobok je na spodnej strane vybavený štyrmi podperami nastaviteľnými podľa šírky kúpacej vane.
                     Doska na kúpaciu vaňu môže používateľovi pomôcť pri vstupe do vane a výstupe z vane a možno ju takisto použiť ako sedadlo alebo ako podnos na výrobky do kúpeľa.
                     (pozri obrázok) (*1)

                     3924 90 00

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3924  a 3924 90 00 .
                     Tento výrobok nie je nábytok, keďže nie je konštrukčne určený ani na umiestnenie na podlahu alebo na zem, ani na zavesenie, pripevnenie na stenu alebo položenie na seba. Zatriedenie do položiek 9401 , 9402  alebo 9403  ako nábytok je v zmysle poznámky 2 k 94. kapitole vylúčené.
                     Výrobok sa má zatriediť pod číselný znak KN 3924 90 00  ako ostatné potreby pre domácnosť a hygienické alebo toaletné potreby, z plastov.

            (*1)  Obrázok má len informačný charakter.


title: Vykonávacie nariadenie Komisie (EÚ) 2017/2246 z 30. novembra 2017 o zatriedení určitého tovaru do kombinovanej nomenklatúry

text:
               8.12.2017

               SK

               Úradný vestník Európskej únie

               L 324/8

         VYKONÁVACIE NARIADENIE KOMISIE (EÚ) 2017/2246
   z 30. novembra 2017
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. novembra 2017

            Za Komisiu

            v mene predsedu

         Stephen QUEST

            generálny riaditeľ

            Generálne riaditeľstvo pre dane a colnú úniu

      (1)  Ú. v. EÚ L 269, 10.10.2013, s. 1.

      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Neexponované hliníkové dosky (tzv. pozitívne termálne platne s citlivosťou na laserové diódy – „positive thermal plates with laser diode sensitivity“) pravouhlého tvaru, s dĺžkou jednej strany presahujúcou 255 mm, potiahnuté na jednej strane emulziou [pozostávajúcou najmä zo živice rozpustnej v zásaditom prostredí, z jedného alebo viacerých infračervených farbív (fototepelný menič) a obmedzovača rozpustnosti (farbivo)], ktorá je citlivá na infračervené laserové diódy s vlnovou dĺžkou 830 nm.
                  Výrobok je určený na použitie so zariadením technológie CTP (technológia „Computer to Plate“) pre stredný až vysoký náklad. Na zvýšenie životnosti hotového výrobku sa dosky podrobia procesu tzv. vypálenia („baking“), aby výtlačok po vyvolaní stvrdol.

                  3701 30 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 k 37. kapitole a znením číselných znakov KN 3701  a 3701 30 00 .
                  Výrobok má objektívne charakteristické vlastnosti neexponovanej fotografickej dosky pokrytej svetlocitlivým materiálom.
                  V poznámke 2 k 37. kapitole sa slovo „fotografický“ vymedzuje ako proces, pri ktorom vzniká viditeľný obraz priamym alebo nepriamym pôsobením svetla alebo iných foriem žiarenia na svetlocitlivé povrchy.
                  Fotografické dosky 37. kapitoly sú doskami s jednou alebo viacerými vrstvami akejkoľvek emulzie citlivej na svetlo alebo iné formy žiarenia s dostatočnou energiou na to, aby v materiáloch citlivých na fotón (alebo svetlo) vyvolali potrebnú reakciu, t. j. žiarenie s vlnovou dĺžkou nepresahujúcou približne 1 300  nm v elektromagnetickom spektre (vrátane lúčov gama, ultrafialového a blízkeho infračerveného žiarenia), ako aj časticové (alebo jadrové) žiarenie, tiež na účely monochromatickej alebo farebnej reprodukcie [pozri aj vysvetlivky k harmonizovanému systému (vysvetlivky k HS) k 37. kapitole]. Vlnová dĺžka radiačnej citlivosti scitlivenej vrstvy týchto dosiek (830 nm) spadá do rozsahu akceptovaných vlnových dĺžok položky 3701 .
                  Zatriedenie pod číselný znak KN 8442 50 00  ako tlačiarenské štočky je v dôsledku toho vylúčené, keďže scitlivené dosky položky 3701  sú vylúčené z položky 8442  [pozri aj vysvetlivky k HS k položke 8442 , bod B) a stanovisko k zatriedeniu do harmonizovaného systému č. 3701.30/1  z roku 2015].
                  Dosky sa preto majú zatriediť pod číselný znak KN 3701 30 00  ako ostatné fotografické dosky, s ktoroukoľvek stranou presahujúcou 255 mm.


title: Vykonávacie nariadenie Komisie (EÚ) 2017/2247 z 30. novembra 2017 o zatriedení určitého tovaru do kombinovanej nomenklatúry

text:
                  8.12.2017

                  SK

                  Úradný vestník Európskej únie

                  L 324/11

            VYKONÁVACIE NARIADENIE KOMISIE (EÚ) 2017/2247
      z 30. novembra 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 30. novembra 2017

               Za Komisiu

               v mene predsedu

            Stephen QUEST

               generálny riaditeľ

               Generálne riaditeľstvo pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Zatriedenie
                     (číselný znak KN)

                     Odôvodnenie

                     (1)

                     (2)

                     (3)

                     Výrobok (tzv. vyhrievacia podložka – „heating mat“) s rozmermi približne 190 × 80 × 4 cm a hmotnosťou približne 11,5 kg. Je vypchávaný a obsahuje ohrievacie teleso (mriežku potiahnutú tenkou vrstvou textílie). Spodná časť podložky (pod ohrievacím telesom) je vyrobená z penovej vrstvy s hrúbkou 1 cm. Vrchná vonkajšia časť podložky je vybavená vrstvou plochých a hladkých umelých kameňov obsahujúcich turmalín. Povrch výrobku je pevný a hrboľatý.
                     Výrobok je vybavený riadiacou jednotkou, ktorá je spojená káblom, a pripojením do siete. Riadiaca jednotka má displej, na ktorom sa zobrazuje teplota súpravy, rozličné ukazovatele, tlačidlo na nastavenie želanej teploty a tlačidlo zapnúť/vypnúť.
                     Výrobok je určený na tepelné ošetrenie rôznych častí ľudského tela. Možno na ňom ležať alebo sedieť. Teplotu možno zvoliť v rozpätí od 30 do 70 °C. Umelé kamene vyžarujú (po ich zohriatí) ďaleké infračervené lúče.
                     Pozri obrázky (*1).

                     8516 79 70

                     Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8516 , 8516 79  a 8516 79 70 .
                     Zatriedenie do položky 9019  ako masážne prístroje je vylúčené, keďže výrobok nepôsobí trením, vibrovaním ani žiadnym mechanickým pohybom; nie je určený na masáž tela. Kamene sú ploché a hladké a majú špecifické vlastnosti akumulovania a vyžarovania tepla bez akéhokoľvek trenia [pozri aj vysvetlivky k harmonizovanému systému k položke 9019 , (II)].
                     Zatriedenie do položky 9404  ako posteľoviny a podobné výrobky – matrac alebo vankúš, je takisto vylúčené, keďže výrobok nie je určený na použitie ako výbava postele. Má pevný a hrboľatý povrch. Poznámka 1 a) k 85. kapitole sa preto neuplatňuje.
                     Výrobok funguje ako prístroj na termoterapiu vhodný na domáce použitie.
                     Preto sa zatrieďuje pod číselný znak KN 8516 79 70  ako ostatné elektrotepelné zariadenia.

            (*1)  Obrázky majú len informačný charakter.


title: Vykonávacie nariadenie Komisie (EÚ) 2017/2260 z 5. decembra 2017, ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi

text:
               8.12.2017

               SK

               Úradný vestník Európskej únie

               L 324/39

         VYKONÁVACIE NARIADENIE KOMISIE (EÚ) 2017/2260
   z 5. decembra 2017,
   ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2), a najmä na jeho článok 20 písm. b),
   keďže:

               (1)

               V prílohe V k nariadeniu (EÚ) 2016/44 je uvedený zoznam plavidiel označených sankčným výborom Organizácie Spojených národov v súlade s bodom 11 rezolúcie Bezpečnostnej rady Organizácie Spojených národov (BR OSN) č. 2146 (2014). Uvedené plavidlá podliehajú niekoľkým zákazom podľa uvedeného nariadenia vrátane zákazu nakládky, prepravy alebo vykládky surovej ropy z Líbye a prístupu do prístavov na území Únie.

               (2)

               Výbor Bezpečnostnej rady Organizácie Spojených národov 27. novembra 2017 zmenil identifikačné údaje plavidla CAPRICORN, na ktoré sa vzťahujú reštriktívne opatrenia. Príloha V k nariadeniu (EÚ) 2016/44 by sa preto mala zodpovedajúcim spôsobom zmeniť.

               (3)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha V k nariadeniu (EÚ) 2016/44 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. decembra 2017

            Za Komisiu

            v mene predsedu

            riaditeľka Útvaru pre nástroje zahraničnej politiky

      (1)  Ú. v. EÚ L 206, 1.8.2015, s. 34.

      (2)  Ú. v. EÚ L 12, 19.1.2016, s. 1.

      PRÍLOHA
      Príloha V k nariadeniu (EÚ) 2016/44 sa mení takto:
      Záznam:

         „1.   Názov: CAPRICORN
         Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 20. októbra 2017 toto označenie predĺžil a platí do 18. januára 2018, pokiaľ výbor jeho platnosť neukončí skôr na základe bodu 12 rezolúcie č. 2146. Vlajkový štát: Tanzánia.

            Doplňujúce informácie

         Zaradené do zoznamu 21. júla 2017. IMO: 8900878. K 21. septembru 2017 sa plavidlo nachádzalo v medzinárodných vodách pri Spojených arabských emirátoch.“

      sa nahrádza takto:

         „1.   Názov: CAPRICORN
         Plavidlo uvedené v zozname podľa bodu 10 písm. a) a b) rezolúcie č. 2146 (2014) rozšírenej a zmenenej bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 výbor 20. októbra 2017 toto označenie predĺžil a platí do 18. januára 2018, pokiaľ výbor jeho platnosť neukončí skôr na základe bodu 12 rezolúcie č. 2146. Vlajkový štát: neznámy.

            Doplňujúce informácie

         Zaradené do zoznamu 21. júla 2017. IMO: 8900878. K 21. septembru 2017 sa plavidlo nachádzalo v medzinárodných vodách pri Spojených arabských emirátoch.“


title: Vykonávacie nariadenie Komisie (EÚ) 2017/2276 z 8. decembra 2017 o povolení nového použitia prípravku s obsahom Bacillus subtilis (ATCC PTA-6737) ako kŕmnej doplnkovej látky pre prasnice (držiteľ povolenia Kemin Europa N.V.) (Text s významom pre EHP )

text:
                  9.12.2017

                  SK

                  Úradný vestník Európskej únie

                  L 326/50

            VYKONÁVACIE NARIADENIE KOMISIE (EÚ) 2017/2276
      z 8. decembra 2017
      o povolení nového použitia prípravku s obsahom Bacillus subtilis (ATCC PTA-6737) ako kŕmnej doplnkovej látky pre prasnice (držiteľ povolenia Kemin Europa N.V.)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o nové použitie prípravku s obsahom Bacillus subtilis (ATCC PTA-6737). K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia nového použitia prípravku s obsahom Bacillus subtilis (ATCC PTA-6737) ako kŕmnej doplnkovej látky pre prasnice určené na získanie prasiatok, ktorá sa má zaradiť do kategórie doplnkových látok „zootechnické doplnkové látky“.

                  (4)

                  Prípravok Bacillus subtilis (ATCC PTA-6737), ktorý patrí do kategórie doplnkových látok „zootechnické doplnkové látky“, bol povolený na desať rokov ako kŕmna doplnková látka pre kurčatá na výkrm nariadením Komisie (EÚ) č. 107/2010 (2), pre kurčatá chované na znášku, kačice na výkrm, prepelice, bažanty, jarabice, perličky, holuby, husi na výkrm a pštrosy vykonávacím nariadením Komisie (EÚ) č. 885/2011 (3), pre odstavené prasiatka a pre odstavené prasiatka z čeľade diviakovité iné ako Sus scrofa domesticus vykonávacím nariadením Komisie (EÚ) č. 306/2013 (4), pre morky vo výkrme a chovné morky vykonávacím nariadením Komisie (EÚ) č. 787/2013 (5) a pre nosnice a menej významné druhy hydiny na znášku vykonávacím nariadením Komisie (EÚ) 2015/1020 (6).

                  (5)

                  Európsky úrad pre bezpečnosť potravín (ďalej len „úrad“) v stanovisku zo 16. mája 2017 (7) skonštatoval, že prípravok s obsahom Bacillus subtilis (ATCC PTA-6737) nemá za navrhovaných podmienok používania negatívny účinok na zdravie zvierat, zdravie ľudí ani životné prostredie. Takisto dospel k záveru, že prípravok má schopnosť zlepšovať rast prasiatok od narodenia do odstavenia, ak sa pridáva do stravy prasníc od 3 týždňov pred pôrodom do odstavenia prasiatok. Úrad nepovažuje za potrebné stanoviť osobitné požiadavky týkajúce sa monitorovania po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (6)

                  Z posúdenia prípravku s obsahom Bacillus subtilis (ATCC PTA-6737) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (7)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 8. decembra 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Nariadenie Komisie (EÚ) č. 107/2010 z 8. februára 2010 o povolení Bacillus subtilis ATCC PTA-6737 ako kŕmnej doplnkovej látky pre kurčatá na výkrm (držiteľ povolenia Kemin Europa N.V.) (Ú. v. EÚ L 36, 9.2.2010, s. 1).

         (3)  Vykonávacie nariadenie Komisie (EÚ) č. 885/2011 z 5. septembra 2011 o povolení Bacillus subtilis (ATCC PTA-6737) ako kŕmnej doplnkovej látky pre kurčatá chované na znášku, kačice na výkrm, prepelice, bažanty, jarabice, perličky, holuby, husi na výkrm a pštrosy (držiteľom povolenia je spoločnosť Kemin Europa N.V.) (Ú. v. EÚ L 229, 6.9.2011, s. 3).

         (4)  Vykonávacie nariadenie Komisie (EÚ) č. 306/2013 z 2. apríla 2013 týkajúce sa povolenia prípravku Bacillus subtilis (ATCC PTA-6737) pre odstavené prasiatka a pre odstavené prasiatka z čeľade diviakovité iné ako Sus scrofa domesticus (držiteľ povolenia Kemin Europa N.V.) (Ú. v. EÚ L 91, 3.4.2013, s. 5).

         (5)  Vykonávacie nariadenie Komisie (EÚ) č. 787/2013 zo 16. augusta 2013 o povolení prípravku Bacillus subtilis (ATCC PTA-6737) ako kŕmnej doplnkovej látky pre morky vo výkrme a chovné morky (držiteľ povolenia Kemin Europa N.V.) (Ú. v. EÚ L 220, 17.8.2013, s. 15).

         (6)  Vykonávacie nariadenie Komisie (EÚ) 2015/1020 z 29. júna 2015 o povolení prípravku Bacillus subtilis (ATCC PTA-6737) ako kŕmnej doplnkovej látky pre nosnice a menej významné druhy hydiny na znášku (držiteľ povolenia Kemin Europa N.V.) (Ú. v. EÚ L 163, 30.6.2015, s. 22).

         (7)  Vestník EFSA (EFSA Journal) (2017) 17(5):4855.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     JTK/kg kompletného krmiva s obsahom vlhkosti 12 %

                        Kategória zootechnických doplnkových látok. Funkčná skupina: stabilizátory črevnej mikroflóry.

                     4b1823

                     Kemin Europa N.V.

                        Bacillus subtilis ATCC PTA-6737

                        Zloženie doplnkovej látky

                     prípravok s obsahom Bacillus subtilis (ATCC PTA-6737) obsahujúci minimálne 1 × 1010 JTK/g doplnkovej
                     látky v tuhej forme

                        Charakteristika účinnej látky

                     životaschopné spóry Bacillus subtilis (ATCC PTA-6737)

                        Analytická metóda
                         (1)

                     Stanovenie počtu mikroorganizmov: metóda platňového nanášania s použitím tryptón sójového agaru s predhrievaním vzoriek krmiva.
                     Identifikácia: metóda pulznej gélovej elektroforézy (PFGE).

                     prasnice

                     —

                     1 × 108

                     —

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Na použitie u prasníc od troch týždňov pred pôrodom po celé obdobie laktácie.

                                 3.

                                 Prevádzkovatelia krmivárskych podnikov musia pre používateľov doplnkovej látky a premixov stanoviť prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest.

                     29.12.2027

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2017/2273 z 8. decembra 2017, ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Text s významom pre EHP )

text:
               9.12.2017

               SK

               Úradný vestník Európskej únie

               L 326/42

         VYKONÁVACIE NARIADENIE KOMISIE (EÚ) 2017/2273
   z 8. decembra 2017,
   ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 22 ods. 1,
   keďže:

               (1)

               V článku 42 nariadenia Komisie (ES) č. 889/2008 (2) zmeneného vykonávacím nariadením Komisie (EÚ) č. 836/2014 (3) sa výnimočne do 31. decembra 2017 za určitých podmienok a ak nie sú k dispozícii mládky z ekologického chovu povoľuje umiestniť do jednotiek ekologickej živočíšnej výroby na produkciu vajec mládky z neekologického chovu vo veku najviac 18 týždňov.

               (2)

               Na trhu Únie nie je sú dispozícii mládky z ekologického chovu určené na produkciu vajec v dostatočnom množstve a kvalite na uspokojenie potrieb poľnohospodárov chovajúcich nosnice. S cieľom poskytnúť viac času na rozvoj produkcie mládok z ekologického chovu určených na produkciu vajec by sa malo obdobie uplatňovania výnimočných pravidiel produkcie týkajúcich sa používania mládok z neekologického chovu určených na produkciu vajec vo veku najviac 18 týždňov predĺžiť do 31. decembra 2018.

               (3)

               V článku 43 nariadenia (ES) č. 889/2008 zmeneného vykonávacím nariadením (EÚ) č. 836/2014 sa výnimočne na kalendárne roky 2015, 2016 a 2017 povoľuje maximálne 5 % podiel neekologického bielkovinového krmiva na kŕmenie ošípaných a rôznych druhov hydiny.

               (4)

               Ekologické bielkoviny nie sú na trhu Únie dostupné v dostatočnej kvalite a množstve, aby bolo možné splniť výživové požiadavky pri ošípaných a hydine v ekologických poľnohospodárskych podnikoch. Produkcia ekologických bielkovinových plodín ešte stále zaostáva za dopytom. Preto je vhodné predĺžiť obdobie výnimočnej možnosti používať obmedzený podiel neekologického bielkovinového krmiva do 31. decembra 2018.

               (5)

               Nariadenie (ES) č. 889/2008 by sa preto malo zodpovedajúcim spôsobom zmeniť.

               (6)

               Opatrenia stanovené v tomto nariadení sú v súlade so stanoviskom výboru pre ekologickú výrobu,

         PRIJALA TOTO NARIADENIE:
   Článok 1
   Nariadenie (ES) č. 889/2008 sa mení takto:

               1.

               V článku 42 písm. b) sa dátum „31. decembra 2017“ nahrádza dátumom „31. decembra 2018“.

               2.

               V článku 43 sa druhý pododsek nahrádza takto:
               „Najvyšší percentuálny podiel neekologického bielkovinového krmiva povolený na obdobie 12 mesiacov pre uvedené živočíšne druhy v kalendárnom roku 2018 predstavuje 5 %.“

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 189, 20.7.2007, s. 1.

      (2)  Nariadenie Komisie (ES) č. 889/2008 z 5. septembra 2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 250, 18.9.2008, s. 1).

      (3)  Vykonávacie nariadenie Komisie (EÚ) č. 836/2014 z 31. júla 2014, ktorým sa mení nariadenie (ES) č. 889/2008, ktorým sa ustanovujú podrobné pravidlá implementácie nariadenia Rady (ES) č. 834/2007 o ekologickej výrobe a označovaní ekologických produktov so zreteľom na ekologickú výrobu, označovanie a kontrolu (Ú. v. EÚ L 230, 1.8.2014, s. 10).


title: Vykonávacie nariadenie Komisie (EÚ) 2017/2272 z 8. decembra 2017, ktorým sa do Registra zaručených tradičných špecialít zapisuje názov [„Kabanosy staropolskie“ (ZTŠ)]

text:
               9.12.2017

               SK

               Úradný vestník Európskej únie

               L 326/40

         VYKONÁVACIE NARIADENIE KOMISIE (EÚ) 2017/2272
   z 8. decembra 2017,
   ktorým sa do Registra zaručených tradičných špecialít zapisuje názov [„Kabanosy staropolskie“ (ZTŠ)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 26 a článok 52 ods. 3 písm. a),
   keďže:

               (1)

               Na základe článku 26 nariadenia (EÚ) č. 1151/2012 Poľsko predložilo názov „Kabanosy staropolskie“ na zápis do Registra zaručených tradičných špecialít stanoveného v článku 22 nariadenia (EÚ) č. 1151/2012. „Kabanosy staropolskie“ sú dlhé tenké tyčinky zo suchej salámy.

               (2)

               Názov „Kabanosy“ je už zaregistrovaný (2) ako zaručená tradičná špecialita bez vyhradenia názvu podľa článku 13 ods. 1 nariadenia Rady (ES) č. 509/2006 (3).

               (3)

               Po ukončení vnútroštátneho námietkového konania uvedeného v článku 26 ods. 1 druhom pododseku nariadenia (EÚ) č. 1151/2012 sa názov „Kabanosy“ doplnil pojmom „staropolskie“. Tento doplňujúci pojem identifikuje tradičný charakter názvu v zmysle článku 26 ods. 1 tretieho pododseku nariadenia (EÚ) č. 1151/2012.

               (4)

               Komisii bol predložený názov „Kabanosy staropolskie“, ktorý sa následne uverejnil v Úradnom vestníku Európskej únie
                   (4).

               (5)

               Odôvodnená námietka bola Komisii doručená 26. augusta 2016. Komisia odôvodnenú námietku postúpila 9. septembra 2016.

               (6)

               Rumunsko vyhlásilo, že zápis názvu „Kabanosy staropolskie“ do registra by ohrozil existenciu čiastočne homonymného názvu „Cabanos“, čo je rumunský názov rumunskej podoby salámy „Kabanosy“. Pojem „Cabanos“ vskutku označuje rumunský mäsový prípravok, ktorý pozostáva z veľmi podobných surovín a má podobnú výrobnú technológiu ako výrobok „Kabanosy staropolskie“, ktorý Poľsko navrhuje ako zaručenú tradičnú špecialitu (ZTŠ).

               (7)

               Komisia považovala námietku za prípustnú, takže listom zo 7. novembra 2016 vyzvala Poľsko a Rumunsko, aby počas troch mesiacov uskutočnili príslušné konzultácie v snahe dosiahnuť vzájomnú dohodu podľa svojich vnútorných postupov.

               (8)

               Stranám sa podarilo dospieť k dohode. Poľsko oznámilo výsledky dohody Komisii listom z 2. februára 2017.

               (9)

               Poľsko a Rumunsko sa dohodli, že ochrana by sa mala vzťahovať len na pojem „Kabanosy staropolskie“ ako celok. Takáto ochrana by preto nemala byť prekážkou používania pojmu „Kabanosy“ ako takého, ani používaniu jeho iných obdôb, ako napríklad „Cabanos“.

               (10)

               Komisia konštatuje, že obe krajiny v dohode uznali, že „Kabanosy staropolskie“ by sa mali zapísať do registra ako ZTŠ a vyjadrili v nej úsilie zabezpečiť správne využívanie súvisiacich práv.

               (11)

               Názov „Kabanosy staropolskie“ by sa preto mal zapísať do Registra zaručených tradičných špecialít,

         PRIJALA TOTO NARIADENIE:
   Článok 1
   Názov „Kabanosy staropolskie“ (ZTŠ) sa týmto zapisuje do registra.
   Špecifikácia výrobku ZTŠ „Kabanosy“ sa považuje za špecifikáciu ZTŠ „Kabanosy staropolskie“ v zmysle článku 19 nariadenia (EÚ) č. 1151/2012 s vyhradením názvu.
   Názov „Kabanosy staropolskie“ (ZTŠ) označuje výrobok triedy 1.2. Mäsové výrobky (tepelne spracované, solené, údené atď.) uvedenej v prílohe XI k vykonávaciemu nariadeniu Komisie (EÚ) č. 668/2014 (5).
   Článok 2
   Ochrana sa vzťahuje na názov „Kabanosy staropolskie“ (ZTŠ) ako celok. Pojem „Kabanosy“ možno naďalej používať, rovnako ako jeho lingvistické obdoby a preklady, na celom území Európskej únie za predpokladu dodržania zásad a pravidiel platných v právnom poriadku Európskej únie.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 1044/2011 z 19. októbra 2011, ktorým sa do Registra zaručených tradičných špecialít zapisuje názov [Kabanosy (ZTŠ)] (Ú. v. EÚ L 275, 20.10.2011, s. 16).

      (3)  Nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (Ú. v. EÚ L 93, 31.3.2006, s. 1). Nariadenie zrušené a nahradené nariadením (EÚ) č. 1151/2012.

      (4)  Ú. v. EÚ C 188, 27.5.2016, s. 6.

      (5)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2017/2274 z 8. decembra 2017 o povolení nového používania prípravku s obsahom 6-fytázy (EC 3.1.3.26) produkovanej mikroorganizmom Komagataella pastoris (DSM 23036) ako kŕmnej doplnkovej látky pre ryby (držiteľ povolenia Huvepharma EOOD) (Text s významom pre EHP )

text:
                  9.12.2017

                  SK

                  Úradný vestník Európskej únie

                  L 326/44

            VYKONÁVACIE NARIADENIE KOMISIE (EÚ) 2017/2274
      z 8. decembra 2017
      o povolení nového používania prípravku s obsahom 6-fytázy (EC 3.1.3.26) produkovanej mikroorganizmom Komagataella pastoris (DSM 23036) ako kŕmnej doplnkovej látky pre ryby (držiteľ povolenia Huvepharma EOOD)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom 6-fytázy (EC 3.1.3.26) produkovanej mikroorganizmom Komagataella pastoris (DSM 23036) ako kŕmnej doplnkovej látky pre ryby. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia prípravku s obsahom 6-fytázy (EC 3.1.3.26) produkovanej mikroorganizmom Komagataella pastoris (DSM 23036) ako kŕmnej doplnkovej látky pre ryby, ktorá sa má zaradiť do kategórie doplnkových látok „zootechnické doplnkové látky“.

                  (4)

                  Používanie uvedeného prípravku bolo vykonávacím nariadením Komisie (EÚ) č. 98/2012 (2) povolené na desať rokov pre kurčatá a morky na výkrm, kurčatá chované na znášku, chovné morky, nosnice, ďalšie druhy vtákov chované na výkrm a znášku, odstavčatá, ošípané na výkrm a prasnice.

                  (5)

                  Európsky úrad pre bezpečnosť potravín (ďalej len „úrad“) v stanovisku z 21. marca 2017 (3) skonštatoval, že prípravok s obsahom 6-fytázy (EC 3.1.3.26) produkovanej mikroorganizmom Komagataella pastoris (DSM 23036) nemá za navrhovaných podmienok používania negatívny účinok na zdravie zvierat, zdravie ľudí ani životné prostredie. Úrad dospel k záveru, že dotknutá doplnková látka má potenciál účinkovať na pstruha dúhového a lososotvaré ryby a že tento záver možno extrapolovať na všetky druhy rýb. Úrad nepovažuje za potrebné stanoviť osobitné požiadavky týkajúce sa monitorovania po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (6)

                  Z posúdenia prípravku s obsahom 6-fytázy (EC 3.1.3.26) produkovanej mikroorganizmom Komagataella pastoris (DSM 23036) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (7)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 8. decembra 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vykonávacie nariadenie Komisie (EÚ) č. 98/2012 zo 7. februára 2012 o povolení použitia látky 6-fytáza (EC 3.1.3.26) produkovanej Pichia pastoris (DSM 23036) ako kŕmnej doplnkovej látky pre kurčatá a morky na výkrm, kurčatá chované na znášku, chovné morky, nosnice, ďalšie druhy vtákov chované na výkrm a znášku, odstavčatá, ošípané na výkrm a prasnice (držiteľ povolenia: Huvepharma AD) (Ú. v. EÚ L 35, 8.2.2012, s. 6).

         (3)  Vestník EFSA (EFSA Journal) (2017) 15(4):4763.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     Jednotky aktivity/kg kompletného krmiva s obsahom vlhkosti 12 %

                        Kategória zootechnických doplnkových látok. Funkčná skupina: látky zvyšujúce stráviteľnosť.

                     4a16

                     Huvepharma EOOD

                     6-fytáza
                     (EC 3.1.3.26)

                        Zloženie doplnkovej látky

                     prípravok s obsahom 6-fytázy (EC 3.1.3.26) produkovanej mikroorganizmom Komagataella pastoris (DSM 23036) s minimálnou aktivitou:

                                 4 000  OTU (1)/g v tuhom stave

                                 8 000  OTU/g v tekutom stave

                        Charakteristika účinnej látky

                     6-fytáza (EC 3.1.3.26) produkovaná mikroorganizmom Komagataella pastoris (DSM 23036)

                        Analytická metóda
                         (2)

                     Na stanovenie množstva 6-fytázy v krmive:
                     kolorimetrická metóda založená na stanovení množstva anorganického fosfátu uvoľneného enzýmom z fytátu sodného.

                     ryby

                     —

                     500 OTU

                     —

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Prípravok určený na použitie v krmivách s obsahom viac ako 0,23 % fosforu viazaného vo fitíne.

                                 3.

                                 Prevádzkovatelia krmivárskych podnikov musia pre používateľov doplnkovej látky a premixov stanoviť prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest a pokožky.

                     29.12.2027

            (1)  1 OTU je množstvo enzýmu, ktoré katalyzuje uvoľnenie 1 mikromolu anorganického fosfátu z 5,1 mM fytátu sodného rozpusteného v citranovom tlmivom roztoku s pH 5,5 za 1 minútu pri teplote 37 °C, stanovené ako molybdénová modrá pri 820 nm.

            (2)  Podrobné informácie o analytických metódach sú k dispozícii na tejto adrese referenčného laboratória: http://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2017/2275 z 8. decembra 2017 o povolení nového použitia prípravku s obsahom Lactobacillus acidophilus (CECT 4529) ako kŕmnej doplnkovej látky pre kurčatá vo výkrme (držiteľ povolenia Centro Sperimentale del Latte) (Text s významom pre EHP )

text:
                  9.12.2017

                  SK

                  Úradný vestník Európskej únie

                  L 326/47

            VYKONÁVACIE NARIADENIE KOMISIE (EÚ) 2017/2275
      z 8. decembra 2017
      o povolení nového použitia prípravku s obsahom Lactobacillus acidophilus (CECT 4529) ako kŕmnej doplnkovej látky pre kurčatá vo výkrme (držiteľ povolenia Centro Sperimentale del Latte)
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                  (2)

                  V súlade s článkom 7 nariadenia (ES) č. 1831/2003 bola predložená žiadosť o nové použitie prípravku s obsahom Lactobacillus acidophilus (CECT 4529). K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (3)

                  Žiadosť sa týka povolenia nového použitia prípravku s obsahom Lactobacillus acidophilus (CECT 4529) ako kŕmnej doplnkovej látky pre kurčatá vo výkrme, ktorá sa má zaradiť do kategórie doplnkových látok „zootechnické doplnkové látky“.

                  (4)

                  Prípravok s obsahom Lactobacillus acidophilus (CECT 4529), ktorý patrí do kategórie doplnkových látok „zootechnické doplnkové látky“, bol povolený na desať rokov ako kŕmna doplnková látka pre nosnice vykonávacím nariadením Komisie (EÚ) 2015/38 (2).

                  (5)

                  Európsky úrad pre bezpečnosť potravín (ďalej len „úrad“) v stanovisku z 21. marca 2017 (3) skonštatoval, že prípravok s obsahom Lactobacillus acidophilus (CECT 4529) nemá za navrhovaných podmienok používania negatívny účinok na zdravie zvierat, zdravie ľudí ani životné prostredie. Takisto dospel k záveru, že iba v dvoch z troch posudzovaných štúdií má prípravok schopnosť zlepšovať prírastok hmotnosti/konečnú hmotnosť. Dve iné štúdie boli vylúčené z dôvodu neobvykle vysokej úmrtnosti a nízkej rastovej rýchlosti vtákov. Úrad nepovažuje za potrebné stanoviť osobitné požiadavky týkajúce sa monitorovania po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                  (6)

                  Tieto dôkazy sa však považujú za zásadné z hľadiska preukázania zlepšenia zootechnických parametrov prírastku hmotnosti. Preto sa dospelo k záveru, že poskytnuté údaje spĺňajú podmienky na preukázanie účinnosti tejto doplnkovej látky pri kurčatách vo výkrme.

                  (7)

                  Z posúdenia prípravku s obsahom Lactobacillus acidophilus (CECT 4529) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

                  (8)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 8. decembra 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Vykonávacie nariadenie Komisie (EÚ) 2015/38 z 13. januára 2015 o povolení prípravku z Lactobacillus acidophilus CECT 4529 ako kŕmnej doplnkovej látky pre nosnice, ktorým sa mení nariadenie (ES) č. 1520/2007 (držiteľ povolenia Centro Sperimentale del Latte) (Ú. v. EÚ L 8, 14.1.2015, s. 4).

         (3)  Vestník EFSA (EFSA Journal) (2017) 15(4):4762.

         PRÍLOHA

                     Identifikačné číslo doplnkovej látky

                     Názov/meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     JTK/kg kompletného krmiva s obsahom vlhkosti 12 %

                        Kategória zootechnických doplnkových látok. Funkčná skupina: stabilizátory črevnej mikroflóry.

                     4b1715

                     Centro Sperimentale del latte

                        Lactobacillus acidophilus CECT 4529

                        Zloženie doplnkovej látky

                     prípravok s obsahom Lactobacillus acidophilus CECT 4529 obsahujúci minimálne: 5 × 1010 JTK/g doplnkovej látky (v tuhom stave)

                        Charakteristika účinnej látky

                     životaschopné bunky baktérie Lactobacillus acidophilus CECT 4529

                        Analytická metóda
                         (1)

                     Stanovenie počtu mikroorganizmov: difúznou platňovou metódou použitím MRS agaru (EN 15787).
                     Identifikácia: pulzná gélová elektroforéza (PFGE).

                     kurčatá vo výkrme

                     —

                     1 × 109

                     —

                                 1.

                                 V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                 2.

                                 Prevádzkovatelia krmivárskych podnikov musia pre používateľov doplnkovej látky a premixov stanoviť prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky, očí a dýchacích ciest.

                     29. decembra 2027

            (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2018/527 z 28. marca 2018, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Patata dell'Alto Viterbese“ (CHZO)]

text:
               5.4.2018

               SK

               Úradný vestník Európskej únie

               L 89/7

         VYKONÁVACIE NARIADENIE KOMISIE (EÚ) 2018/527
   z 28. marca 2018,
   ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Patata dell'Alto Viterbese“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného zemepisného označenia „Patata dell'Alto Viterbese“ zapísaného do registra na základe vykonávacieho nariadenia Komisie (EÚ) č. 159/2014 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Patata dell'Alto Viterbese“ (CHZO) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. marca 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 159/2014 z 13. februára 2014, ktorým sa do Registra chránených označení pôvodu a chránených zemepisných označení zapisuje názov [Patata dell'Alto Viterbese (CHZO)] (Ú. v. EÚ L 52, 21.2.2014, s. 5).

      (3)  Ú. v. EÚ C 391, 18.11.2017, s. 14.


title: Vykonávacie nariadenie Komisie (EÚ) 2018/554 z 9. apríla 2018, ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike

text:
               10.4.2018

               SK

               Úradný vestník Európskej únie

               L 92/4

         VYKONÁVACIE NARIADENIE KOMISIE (EÚ) 2018/554
   z 9. apríla 2018,
   ktorým sa mení vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 9 ods. 5,
   keďže:

               (1)

               Vykonávacím nariadením Rady (EÚ) č. 412/2013 (2) z 13. mája 2013 sa na dovoz keramického stolového a kuchynského riadu s pôvodom v Čínskej ľudovej republike uložilo konečné antidumpingové clo.

               (2)

               Čínsky vyvážajúci výrobca požiadal 10. júna 2017 Komisiu o zmenu vykonávacieho nariadenia (EÚ) č. 412/2013 a uvedenie celého názvu spoločnosti v angličtine tak, ako je uvedený na jeho obchodnej licencii. Vzhľadom na podporný dôkaz Komisia túto žiadosť akceptovala.

               (3)

               Vzhľadom na uvedené skutočnosti by sa mal článok 1 ods. 2 nariadenia (EÚ) č. 412/2013 zodpovedajúcim spôsobom zmeniť.

               (4)

               Toto nariadenie je v súlade so stanoviskom výboru zriadeného článkom 15 ods. 1 nariadenia (EÚ) 2016/1036,

         PRIJALA TOTO NARIADENIE:
   Článok 1
   Článok 1 ods. 2 vykonávacieho nariadenia Rady (EÚ) č. 412/2013 sa nahrádza takto:

      „Článok 1
      2.   Sadzba konečného antidumpingového cla uplatniteľná na čistú franko cenu na hranici Únie pred preclením je pre výrobok opísaný v odseku 1, ktorý vyrobili nižšie uvedené spoločnosti, takáto:

                  Spoločnosť

                  Clo (%)

                  Doplnkový kód TARIC

                  Hunan Hualian China Industry Co., Ltd; Hunan Hualian Ebillion China Industry Co., Ltd; Hunan Liling Hongguanyao China Industry Co., Ltd; Hunan Hualian Yuxiang China Industry Co., Ltd.

                  18,3

                  B349

                  Guangxi Sanhuan Enterprise Group Holding Co., Ltd

                  13,1

                  B350

                  CHL Porcelain Industries Ltd

                  23,4

                  B351

                  Shandong Zibo Niceton-Marck Huaguang Ceramics Limited; Zibo Huatong Ceramics Co., Ltd; Shandong Silver Phoenix Co., Ltd; Niceton Ceramics (Linyi) Co., Ltd; Linyi Jingshi Ceramics Co., Ltd; Linyi Silver Phoenix Ceramics Co., Ltd; Linyi Chunguang Ceramics Co., Ltd; Linyi Zefeng Ceramics Co., Ltd.

                  17,6

                  B352

                  Guangxi Province Beiliu City Laotian Ceramics Co., Ltd

                  22,9

                  B353

                  Spoločnosti uvedené v prílohe I

                  17,9

                  Všetky ostatné spoločnosti

                  36,1

                  B999 “

   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. apríla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Vykonávacie nariadenie Rady (EÚ) č. 412/2013, ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz keramického stolového a kuchynského riadu s pôvodom v Čínskej ľudovej republike (Ú. v. EÚ L 131, 15.5.2013, s. 1).


title: Vykonávacie nariadenie Komisie (EÚ) 2018/557 z 9. apríla 2018, ktorým sa mení vykonávacie nariadenie (EÚ) č. 641/2014, pokiaľ ide o oznámenie o zvýšení stropu režimu jednotnej platby na plochu, ako sa uvádza v článku 36 ods. 4 nariadenia Európskeho parlamentu a Rady (EÚ) č. 1307/2013

text:
               11.4.2018

               SK

               Úradný vestník Európskej únie

               L 93/1

         VYKONÁVACIE NARIADENIE KOMISIE (EÚ) 2018/557
   z 9. apríla 2018,
   ktorým sa mení vykonávacie nariadenie (EÚ) č. 641/2014, pokiaľ ide o oznámenie o zvýšení stropu režimu jednotnej platby na plochu, ako sa uvádza v článku 36 ods. 4 nariadenia Európskeho parlamentu a Rady (EÚ) č. 1307/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (1), a najmä na jeho článok 36 ods. 4,
   keďže:

               (1)

               Vykonávacím nariadením Komisie (EÚ) č. 641/2014 (2) sa stanovujú pravidlá pre uplatňovanie nariadenia (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky.

               (2)

               Nariadenie (EÚ) č. 1307/2013 bolo zmenené nariadením Európskeho parlamentu a Rady (EÚ) 2017/2393 (3), ktorým sa okrem iného doplnilo do článku 36 ods. 4 nariadenia (EÚ) č. 1307/2013, že členské štáty uplatňujúce režim jednotnej platby na plochu môžu zvýšiť jeho strop.

               (3)

               Vzhľadom na zmeny vykonané v článku 36 ods. 4 nariadenia (EÚ) č. 1307/2013 treba stanoviť pravidlá týkajúce sa oznámenia o zvýšení stropu režimu jednotnej platby na plochu.

               (4)

               Vykonávacie nariadenie (EÚ) č. 641/2014 by sa preto malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom Výboru pre priame platby,

         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 641/2014
   Do vykonávacieho nariadenia (EÚ) č. 641/2014 sa vkladá tento článok 16a:

      „Článok 16a
      Oznámenie o zvýšení stropu režimu jednotnej platby na plochu, ako sa uvádza v článku 36 ods. 4 nariadenia (EÚ) č. 1307/2013
      Keď členský štát informuje Komisiu o svojich rozhodnutiach podľa článku 36 ods. 4 nariadenia (EÚ) č. 1307/2013, informácie, ktoré má predložiť Komisii, musia obsahovať percentuálne podiely vnútroštátnych ročných stropov stanovených v prílohe II k uvedenému nariadeniu po odpočítaní sumy vyplývajúcej z uplatnenia článku 47 ods. 1 uvedeného nariadenia na každý kalendárny rok od roku 2018 do roku 2020.“

   Článok 2
   Nadobudnutie účinnosti
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. apríla 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 608.

      (2)  Vykonávacie nariadenie Komisie (EÚ) č. 641/2014 zo 16. júna 2014, ktorým sa stanovujú pravidlá pre uplatňovanie nariadenia Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky (Ú. v. EÚ L 181, 20.6.2014, s. 74).

      (3)  Nariadenie Európskeho parlamentu a Rady (EÚ) 2017/2393 z 13. decembra 2017, ktorým sa mení nariadenie (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV), nariadenie (EÚ) č. 1306/2013 o financovaní, riadení a monitorovaní spoločnej poľnohospodárskej politiky, nariadenie (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky, nariadenie (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, a nariadenie (EÚ) č. 652/2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu (Ú. v. EÚ L 350, 29.12.2017, s. 15).


title: Vykonávacie nariadenie Komisie (EÚ) 2018/579 zo 16. apríla 2018, ktorým sa mení nariadenie Rady (ES) č. 312/2003, pokiaľ ide o dodatočnú colnú kvótu Únie pre určité poľnohospodárske výrobky s pôvodom v Čile

text:
                  17.4.2018

                  SK

                  Úradný vestník Európskej únie

                  L 97/11

            VYKONÁVACIE NARIADENIE KOMISIE (EÚ) 2018/579
      zo 16. apríla 2018,
      ktorým sa mení nariadenie Rady (ES) č. 312/2003, pokiaľ ide o dodatočnú colnú kvótu Únie pre určité poľnohospodárske výrobky s pôvodom v Čile
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Rady (ES) č. 312/2003 z 18. februára 2003, ktorým sa v Spoločenstve vykonávajú colné ustanovenia Dohody o pridružení medzi Európskym spoločenstvom a jeho štátmi na jednej strane a Čílskou republikou na strane druhej (1), a najmä na jeho článok 5,
      keďže:

                  (1)

                  Rozhodnutím Rady (EÚ) 2017/1368 z 11. mája 2017 (2) Rada schválila podpis a predbežné vykonávanie Tretieho dodatkového protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej na účely zohľadnenia pristúpenia Chorvátskej republiky k Európskej únii.

                  (2)

                  Tretím dodatkovým protokolom sa stanovuje dodatočná colná kvóta na prepustenie určitých poľnohospodárskych výrobkov s pôvodom v Čile do voľného obehu v Únii.

                  (3)

                  S cieľom stanoviť dodatočnú colnú kvótu je nutné nariadenie (ES) č. 312/2003 zmeniť.

                  (4)

                  V súlade s rozhodnutím (EÚ) 2017/1368, a najmä jeho článkom 3, sa dodatočná colná kvóta má uplatňovať od 1. júla 2013. Toto nariadenie by sa preto malo uplatňovať od toho istého dňa a malo by nadobudnúť účinnosť dňom uverejnenia.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Príloha k nariadeniu (ES) č. 312/2003 sa mení podľa prílohy k tomuto nariadeniu.
      Článok 2
      Toto nariadenie nadobúda účinnosť dňom jeho uverejnenia v Úradnom vestníku Európskej únie.
      Uplatňuje sa od 1. júla 2013.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 16. apríla 2018

               Za Komisiu

               predseda

            Jean-Claude JUNCKER

         (1)  Ú. v. EÚ L 46, 20.2.2003, p.1.

         (2)  Ú. v. EÚ L 196, 27.7.2017, s. 1.

         PRÍLOHA
         V prílohe k nariadeniu (ES) č. 312/2003 sa dopĺňa tento riadok:

                        „09.1944

                        0203 11 10
                        0203 12 11
                        0203 12 19
                        0203 19 11
                        0203 19 13
                        0203 19 15
                        0203 19 55
                        0203 19 59
                        0203 21 10
                        0203 22 11
                        0203 22 19
                        0203 29 11
                        0203 29 13
                        0203 29 15
                        0203 29 55
                        0203 29 59
                        1601 00
                        1602 41
                        1602 42
                        1602 49

                        Mäso zo svíň, čerstvé, chladené alebo mrazené; párky, salámy a podobné výrobky z mäsa, mäsových drobov alebo krvi; potravinové prípravky na základe týchto výrobkov; ostatné pripravené alebo konzervované mäso, mäsové droby alebo krv (zo svíň)

                        1 000  ton (*1)

                        100“.

            (*1)  500 ton od 1.7.2013 do 31.12.2013 a 1 000 ton pre každé nasledujúce obdobie od 1.1. do 31.12.